Մոսկվայաբնակ տղամարդը Տվերի մարզում, ամառանոցային կոոպերատիվի տարածքում սեփական հրացանով գնդակահարել է ինը մարդու: Սկզբում դեպքի վայրում հայտնաբերվել է երկու կնոջ և վեց տղամարդու դի: Ավելի ուշ, իններորդ զոհի դին հայտնաբերվել է տան մոտ կայանված ավտոմեքենայի բեռնախցիկում: Իրավապահ մարմիններից հայտնել են, որ զանգվածային սպանության պատճառ է հանդիսացել կենցաղային վեճը: Վիճաբանությունից հետո, Մոսկվայի՝ նախկինում դատվածություն չունեցած բնակիչը, գնացել է տուն, և վերադարձել որսորդական կարաբինով, որից ուղիղ նշանառությամբ գնդակահարել է մարդկանց: Նա արդեն բերման է ենթարկվել և ցուցմունք է տալիս: